### | | | | --- | --- | | | | | --- | | **Byråd** 30. august 2016 Sagsnr. 710-2016-30256 Dok.nr. 710-2016-291808 Frans Krogh | | 137.                Godkendelse af revisionsberetning nr. 21 vedrørende den løbende revision 2015 samt revisionsberetning nr. 22 vedrørende årsregnskabet 2015 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse |

**SAGENS INDHOLD**

Byrådet skal godkende revisionsberetningerne
’Revisionsberetning nr. 21 – løbende revision 2015’ og ’Beretning nr. 22 –
vedrørende årsregnskabet 2015’.

Beretning nr. 21 omfatter det løbende revisionsarbejde
vedrørende 2015. Udover den almindelige revisionsberetning indeholder
beretningen også en forvaltningsrevision på det specialiserede socialområde for
voksne. Beretning nr. 22 omfatter den afsluttende revision af regnskab 2015.

I henhold til Bekendtgørelse om budget- og regnskabsvæsen,
revision m.v. skal kommunens årsregnskab, revisionens beretninger samt kopi af
byrådsprotokollen fremsendes til det kommunale tilsyn. Samtidig sendes
byrådsprotokollen til revisionen.

**Beretning nr. 21 vedrørende den løbende revision 2015**

Revisionen er udført ved stikprøver, med det formål at
vurdere og efterprøve om interne forretningsgange og kontrolsystemer fungerer
hensigtsmæssigt og betryggende. Endvidere er det vurderet og efterprøvet, om
kommunens dispositioner vedrørende regnskabsmæssige forhold mv. er i overensstemmelse
med Byrådets bevillinger og øvrige beslutninger, love og andre forskrifter samt
indgåede aftaler og sædvanlig praksis.

Revisionen har revideret de sociale områder, herunder også
arbejdsmarkedsområdet og tilbud til børn og unge med særlige behov. Revisionen
vurderer, at der generelt er etableret hensigtsmæssige og betryggende
forretningsgange mv. på personsagsområderne, samt at der administreres i
overensstemmelse med disse.

Herudover har revisionen gennemgået en lang række
personsager indenfor forskellige sagsområder på socialområdet. Her er der
foretaget test af kontroller samt juridisk revision, hvor det bl.a. er
gennemgået, om kommunen har levet op til proceskrav.

På arbejdsmarkedsområdet er en række områder gennemgået,
hvor der kun er fundet ubetydelige eller ingen fejl. På to områder har den
udførte revision givet anledning til bemærkning. Det er revisionens opfattelse,
at områderne vedrørende forsikrede ledige og integrationsprogram ikke fuldt ud
administreres i overensstemmelse med gældende regler.

Revisionen har endvidere fulgt op på de bemærkninger, som
revisionen afgav i forbindelse med den løbende revision for regnskabsåret 2014.
Revisionen har konstateret, at der fortsat er behov for en opstramning af
sagsadministrationen vedrørende uddannelseshjælp og sygedagpenge. I forhold til
uddannelseshjælp har revisionen konstateret fejl og mangler i de gennemgåede
sager. Revisionen kan således endnu ikke afslutte den tidligere afgivne
revisionsbemærkning vedrørende uddannelseshjælp. I forhold til sygedagpenge har
revisionen ikke konstateret de samme fejltyper som i 2014, hvorfor revisionen
har afsluttet den tidligere afgivne revisionsbemærkning vedrørende
sygedagpenge.

Revisionen anerkender dog, at sagsområderne vedrørende
forsikrede ledige og uddannelseshjælp har været udfordret af it-problemer, som
har påvirket sagsbehandlingens kvalitet i forhold til rettidig sagsbehandling.

På området vedrørende tilbud til børn og unge med særlige
behov har den udførte revision også givet anledning til bemærkninger. Det er
revisionens vurdering, at der er behov for øget systematik og dokumentation i
sagerne. Det er dog samtidig revisionens opfattelse, at der i de konkret sager
er iværksat foranstaltninger i forhold til de berørte børn og familier.

**Beretning nr. 22 vedrørende årsregnskabet 2015**

Revisionens gennemgang af årsregnskabet omfatter
ledelsespåtegningen, ledelsens årsberetning, anvendt regnskabspraksis,
regnskabsopgørelse, balance og noter. Endvidere omfatter revisionen en
undersøgelse af, om kommunens regnskabsaflæggelse er foretaget i
overensstemmelse med formkravene i [adresse] og Indenrigsministeriets gældende
regler.

Herudover er den talmæssige korrekthed og sammenhængen
mellem regnskabet og de enkelte posteringer kontrolleret. Ligeledes er det
påset, om regnskabets udgifter og indtægter har hjemmel i de vedtagne
bevillinger, og om de er i overensstemmelse med gældende love og bestemmelser
samt indgåede kontrakter m.m.

Der er endvidere gennemført lovpligtig
forvaltningsrevision. Forvaltningsrevisionen har bl.a. omfattet stikprøvevis
gennemgang af systemer, beslutningsgrundlag og rapporter, analyser af udgifts-
og indtægtsposter, undersøgelser af nøgletal m.v. samt analyser af
budgetafvigelser.

Det er revisionens opfattelse, at årsregnskabet 1. januar –
31. december 2015 i alle væsentlige henseender er rigtigt, dvs. uden væsentlige
fejl og mangler, i overensstemmelse med kravene i bekendtgørelse om kommuners
budget- og regnskabsvæsen, revision m.v.

Det er ligeledes revisionens opfattelse, at der er
etableret forretningsgange og interne kontroller, der understøtter, at de
dispositioner, der er omfattet af årsregnskabet, er i overensstemmelse med
meddelte bevillinger, Byrådets øvrige beslutninger, love og andre forskrifter
samt med indgåede aftaler og sædvanlig praksis.

Revisionen af årsregnskab 2015 har ikke givet anledning til
bemærkninger.

**VURDERING**

I forhold til revisionens bemærkninger vedrørende
personsager på det sociale område og vedrørende tidligere revisionsbemærkninger
har Job og Økonomi og Børn og Familie udarbejdet redegørelser.

Af redegørelsen fra Job og Økonomi fremgår det, at de
påpegede mangler vedrørende forsikrede ledige og uddannelseshjælp hovedsageligt
skyldes omfattende og landsdækkende it-problemer, idet it-leverandørerne ikke
var i stand til at levere ændringer til de nuværende it-systemer inden
kommunens implementering af beskæftigelsesreformen. Et internt ledelsestilsyn i
juni 2016 tegner et billede af, at området nu administreres efter de gældende
procesregler.

De af revisionen påpegede mangler vedrørende rettidighed i
forhold til integrationsprogrammet, skyldes ekstra arbejde i forbindelse med
opstart af de mange nytilkomne flygtninge.

Af redegørelsen fra Børn og Familie fremgår det, at fejlene
primært omhandler manglende dokumentation og manglende angivelser af konkrete
paragraffer. Det fremhæves at børnene i alle sagerne har fået den støtte, de
har haft behov for og krav på. Der er gennemført tilsynsbesøg, børnesamtaler
samt opfølgning på foranstaltningerne.

Der er i 2016 endvidere iværksat et ændret ledelsestilsyn,
hvor der dels er indført en gennemgang med sagsbehandlerne af alle sager og
dels iværksat et øget kvantitativt og kvalitativt ledelsestilsyn af
enkeltsager. Herudover er der igangsat halvårlige sagsgennemgange, hvor alle
rådgivere gennemgår deres egne sager sammen med teamlederne i Børn og Skole.

Endelig vil der i efteråret 2016 og primo 2017 blive
gennemført et fem dages kursus i den gode børnefaglige undersøgelse og
handleplan.

**ØKONOMI**

Der er ingen økonomiske konsekvenser.

**INDSTILLING**

Direktøren for Job og Økonomi indstiller til Byrådet:

1. At regnskab 2015 godkendes endeligt.

2. At beretningen nr. 21 godkendes og fremsendes til det kommunale tilsyn
med kopi af byrådsprotokollen.

3. At revisionsberetning nr. 22 godkendes
og fremsendes til det kommunale tilsyn med kopi af byrådsprotokollen.

4. At forvaltningens redegørelser vedrørende revisionens bemærkninger
godkendes.

**BESLUTNING**

***Økonomiudvalget, 23. august 2016:***

Fraværende:Matthias Madsen

Indstilles godkendt.

**Bilag**

|  |  |
| --- | --- |
| 710.000, [adresse], beretning nr. 21, løbende revision 2015 | 710-2016-247936 |
| 710.000, [adresse], beretning nr. 22, afsluttende revision 2015 | 710-2016-247932 |
| Job og økonomis bemærkninger til revisionsberetning nr. 21 | 710-2016-232930 |
| Børn og Families bemærkninger til revisionsberetningen | 710-2016-234713 |